|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,** **upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 46 04  F: +381 21 557 074; 456 986 adrian.borka@vojvodina.gov.rs <http://185.166.125.155/konkursi/> |
|  | KLASA: 000118608 2024 09427 005 001 000 001 | DATUM: 29. 1. 2024. godine |

Na temelju članka 7. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“, broj: 8/2019) članaka 11., 12., 23. stavka 4., 25. i 26. Pokrajinske skupštinske odluke o proračunu Autonomne Pokrajine Vojvodine za 2024. godinu („Službeni list APV”, broj: 45/2023), članka 37. Pokrajinske skupštinske odluke o pokrajinskoj upravi („Sl. list APV“, broj: 37/2014, 54/2014 ‒ dr. odluka, 37/2016, 29/2017, 24/2019, 66/2020 i 38/2021), članka 6. Uredbe o sredstvima za poticanje programa ili nedostajućeg dijela sredstava za financiranje programa od javnog interesa koje realiziraju udruge („Sl. glasnik RS“, broj: 16/2018 ) i članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za unapređivanje položaja nacionalnih manjina – nacionalnih zajednica i razvoj multikulturalizma i tolerancije u Autonomnoj Pokrajini Vojvodini („Službeni list APV“, broj: 7/2023), Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo), raspisuje

**JAVNI NATJEČAJ ZA SUFINANCIRANJE PROGRAMA I PROJEKATA USMJERENIH NA**

**UNAPREĐIVANJE PRAVA NACIONALNIH MANJINA – NACIONALNIH ZAJEDNICA U AP VOJVODINI**

 **U 2024. GODINI**

**I. OPĆI CILJ NATJEČAJA**

Javni natječaj se raspisuje za programe i projekte udruga, fondova i fondacija (u daljnjem tekstu: podnositelj prijave), usmjerene na ostvarivanje prava nacionalnih manjina – nacionalnih zajednica s teritorija Autonomne Pokrajine Vojvodine u 2024. godini.

**II. RASPODJELA SREDSTAVA**

Javni natječaj se raspisuje na ukupan iznos od **33.000.000,00 dinara**, po nacionalnim manjinama – nacionalnim zajednicama:

|  |  |
| --- | --- |
| Mađarska nacionalna manjina – nacionalna zajednica | 15.450.000,00 dinara |
| Romska nacionalna manjina – nacionalna zajednica | 3.350.000,00 dinara |
| Hrvatska nacionalna manjina – nacionalna zajednica | 3.200.000,00 dinara |
| Slovačka nacionalna manjina – nacionalna zajednica | 3.200.000,00 dinara |
| Rumunjska nacionalna manjina – nacionalna zajednica | 2.350.000,00 dinara |
| Rusinska nacionalna manjina – nacionalna zajednica | 1.200.000,00 dinara |
| Bunjevačka nacionalna manjina – nacionalna zajednica | 1.050.000,00 dinara |
| Makedonska nacionalna manjina – nacionalna zajednica | 660.000,00 dinara |
| Ukrajinska nacionalna manjina – nacionalna zajednica | 410.000,00 dinara |
| Njemačka nacionalna manjina – nacionalna zajednica | 300.000,00 dinara |
| Češka nacionalna manjina – nacionalna zajednica | 130.000,00 dinara |
| Crnogorska nacionalna manjina – nacionalna zajednica | 600.000,00 dinara |
| Ostale nacionalne manjine – nacionalne zajednice | 1.100.000,00 dinara |

**III. OPĆI UVJETI NATJEČAJA**

* Na Javni natječaj za dodjelu proračunskih sredstava Tajništva se mogu prijaviti isključivo podnositelji prijave koji imaju registrirano sjedište na teritoriju AP Vojvodine, koji se u okviru svojih djelatnosti bave unapređenjem prava i položaja pripadnika manjinskih zajednica na teritoriju AP Vojvodine, kao područje od javnog interesa za AP Vojvodinu.
* Na Javni natječaj se ne mogu prijavljivati izravni i neizravni proračunski korisnici, trgovačka društva i nacionalna vijeća nacionalnih manjina.
* Natječajna dokumentacija može se preuzeti od **29. 1. 2024. godine** u prostorijama Tajništva ili na internetskoj adresi Tajništva [www.puma.vojvodina.gov.rs.](http://www.puma.vojvodina.gov.rs.)
* Rok za podnošenje prijava je **23. 2. 2024. godine.**
* Na javnom natječaju se dodjeljuju sredstva za programe i projekte podnositelja prijave, usmjerene na ostvarivanje prava nacionalnih manjina – nacionalnih zajednica u AP Vojvodini, a naročito za:
* očuvanje i njegovanje jezika, narodnih običaja i starih obrta;
* zaštitu i prezentaciju folklorne baštine;
* stvaranje uvjeta za razvoj kulture, znanosti i umjetnosti;
* njegovanje i poticanje narodnog stvaralaštva;
* predstavljanje kulturnih dobara od iznimnog značaja;
* književno, dramsko, scensko, glazbeno i likovno stvaralaštvo, memorijale, festivale, jubilarne manifestacije, umjetničke kolonije, kampove kojima se njeguju tolerancija i prava nacionalnih manjina – nacionalnih zajednica;
* konferencije, turnire, skupove i slično, kojima se njeguju tolerancija i prava nacionalnih manjina – nacionalnih zajednica;
* njegovanje i razvoj amaterizma, gostovanja ansambala;
* suradnju s matičnim zemljama i druge oblike suradnje;
* projekte koji se odnose na razvijanje, očuvanje i njegovanje duha međunacionalne tolerancije kod mladih;
* unapređenje produkcije i produkciju televizijskog i radijskog programa, internetskih prezentacija, drugih oblika elektroničkih prezentacija, tiskanih propagandnih aktivnosti, aktivnosti u tiskanim medijima i drugih oblika medijskih aktivnosti;
* Tajništvo po natječaju sufinancira isključivo aktivnosti koje se realiziraju u razdoblju od dana raspisivanja natječaja do 31. 12. 2024. godine na teritoriju AP Vojvodine.

Javni natječaj se objavljuje u „Službenom listu Autonomne Pokrajine Vojvodine“, u jednom od javnih glasila koje pokriva cijeli teritorij APV i na mrežnoj stranici Tajništva, kao i na portalu e-Uprava, na srpskom jeziku i na jeziku nacionalne manjine koji je u službenoj uporabi u AP Vojvodini.

**IV. NAČIN PODNOŠENJA PRIJAVE**

* Prijava na Javni natječaj (isključivo na popunjenom obrascu prijave, na srpskom jeziku ili na jeziku nacionalne manjine koji je u službenoj uporabi u AP Vojvodini, u jednom primjerku) dostavlja se u papirnatom obliku u zatvorenoj omotnici na adresu:

**POKRAJINSKO TAJNIŠTVO ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE, BULEVAR MIHAJLA PUPINA 16, 21000 NOVI SAD**, s naznakom na licu omotnice: „**PRIJAVA NA JAVNI NATJEČAJ SUFINANCIRANJE PROGRAMA I PROJEKATA USMJERENIH NA UNAPREĐIVANJE PRAVA NACIONALNIH MANJINA – NACIONALNIH ZAJEDNICA U AP VOJVODINI U 2024. GODINI**“, poštom ili osobno predajom pisarnici pokrajinskih tijela uprave (na navedenu adresu) u vremenu od 9.00 do 14.00 sati. Prijave dostavljene osobno ili putem pošte, obvezno se dostavljaju i u elektroničkom obliku u skeniranom - PDF formatu, kao i u Word formatu, putem aplikacije Tajništva <http://185.166.125.155/konkursi/>, izborom odgovarajućeg javnog natječaja na koji se odnosi prijava.

**V. OSTALE OBAVIJESTI O NATJEČAJU**

* Ne postoji ograničenje u pogledu broja prijava/projekata koje može podnijeti jedan podnositelj. U slučaju više prijava/projekata jednog podnositelja, svaki projekt istog podnositelja mora biti poslan kao posebna pošiljka, odnosno za svaki projekt podnosi se posebna prijava i obvezno se dostavlja posebno skenirani dokument (naslovljen na naziv projekta/programa).
* Podnositelji prijava mogu se prijaviti s istim projektom samo na jedan natječaj za sufinanciranje projekata koje raspisuje Tajništvo.
* Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije, odnosno za dodjelu sredstava odrediti ispunjenje dodatnih uvjeta;
* Nakon pribavljanja mišljenja nacionalnih vijeća, a na obrazloženi prijedlog natječajnog povjerenstva, pokrajinski tajnik donosi rješenje o raspoređivanju sredstava, koje se objavljuje na mrežnoj stranici Tajništva i na portalu E-uprava.
* Podnositelj prijave kojem budu dodijeljena sredstva po Javnom natječaju, u obvezi je dostaviti Tajništvu podatak o posebnom namjenskom podračunu otvorenom kod Uprave za trezor, najkasnije do 1. 6. 2024. godine.

Dodatne informacije o Javnom natječaju se mogu dobiti u Tajništvu, na broj telefona 021/ 487 4608, putem elektroničke pošte adrian.borka@vojvodina.gov.rs ili na mrežnoj stranici Tajništva na adresi [www.puma.vojvodina.gov.rs.](http://www.puma.vojvodina.gov.rs.)

Pokrajinski tajnik

Zsolt Szakállas, v.r.